Kyōji Suga

**Kyōji Suga** (), rođen 11. maja 1969. u Kutchanu, prefekturi Hokkaidō je nekadašnji japanski biatlonac. Kao i većina japanskih sportista pripadao je Oružanim snagama Japana u jedinici Tōki Sengi Kyōikutai (Tōsenkyō).

## Karijera 
### Olimpijske igre 
Kyōji je tri puta nastupio na Olimpijskim igrama u biatlonu i to na ZOI 1998. u Naganu u Japanu, na ZOI 2002. u Salt Lake Cityju u SAD-u i na ZOI 2006. u Torinu u Italiji,
ali nije osvojio ni jednu medalju. Najbolji rezultat u pojedinačnoj konkurenciji bila su mu dva 14-a mjesta: na 1998. u utrci na 20&nbsp;km kada je od 73 takmičara s dva promašaja i zaostatkom od 3:01.2&nbsp;min bio iza pobjednika norveškog biatlonca Halvarda Hanevolda; te na 2006. u utrci na 20&nbsp;km kada je od 89 takmičara s 
jednim promašajem i zaostatkom od 2:34.7&nbsp;min bio iza pobjednika njemačkog biatlonca Michaela Greisa. Najbolji plasman u štafeti na Olimpijskim igrama japanska je štafeta, u kojoj je nastupio Kyōji ostvarila je 2006. u sastavu: Tatsumi Kasahara, Hidenori Isa i Shinya Saito te zauzela dvanaesto mjesto i sa zaostatkom od 5:22.1&nbsp;min štafeta je bila slabija u odnosu na pobjedničku njemačku štafetu u sastavu: Sven Fischer, Michael Greis, Ricco Groß i Michael Rösch.

### Svjetska prvenstva 
Kyōji Suga je nastupio jedanaest puta na Svjetskim prvenstvima od SP 1993. do SP 2004. ali nije osvojio ni jednu medalju. Najbolji mu je rezultat bilo 14-o mjesto na SP 1996. u njemačkom Ruhpoldingu 9. februara u utrci na 10&nbsp;km, od ukupno 88 takmičara bez promašaja i zaostatkom od 1:24.2&nbsp;min iza pobjednika ruskog biatlonca Vladimira Dračova. U utrkama štafeta najbolji plasman mu je bilo jedanaesto mjesto na SP 2001. s Yukijom Mochizukijem, Hironaom Megurom i Hidenorijem Isom s zaostatkom od 3:53.7&nbsp;min u odnosu na pobjedničku francusku štafetu u sastavu: Gilles Marguet, Vincent Defrasne, Julien Robert i Raphaël Poirée.

### Svjetski kup 
 Prvi nastup Kyōji Suga u Svjetskom kupu bio je u sezoni 1992/93. u italijanskom Antholzu 21. januara 1993. u utrci na 20&nbsp;km, kada je sa zaostatkom od 9:26.0&nbsp;min i pet promašaja zauzeo 86-o mjesto iza pobjednika švedskog biatlonca Ulfa Johanssona. Najbolji rezultat u pojedinačnim utrkama bilo mu je osmo mjesto u utrci na 20&nbsp;km 24. januara 2002. u sezoni 2001/02. u Antholzu, sa zaostatkom od 1:49.4&nbsp;min i tri promašaja iza pobjednika austrijskog biatlonca Daniela Mesotitscha. U štafeti mu su najbolji rezultati dva sedma mjesta u  sezoni 1996/97: 19 januara u Antholzu s Yukijom Mochizukijem, Atsushijem Kazamom i Hironaom Megurom; te 9. marta u Nozawi Onsen s Yukijom Mochizukijem, Atsushijem Kazamom i Shūichijem Sekiyom.

### Azijske igre 
Na Azijskim igrama u biatlonu osvojio je jednu zlatnu i jednu bronzanu medalju na Azijskim igrama 2003. Bronzanu je osvojio u potjeri, a zlatnu u štafeti s Sunaom Notom, Hironaom Megurom i Tatsumijem Kasaharom.

## Prestanak karijere 
Iz aktivnog bavljenja biatlonom povukao se 2006. godine.

## Privatni život 
Oženjen je s japanskom biatlonkom Hiromi Suga.

## Napomene 
## Reference 
## Vanjski linkovi 
* 
* 

Kategorija:Rođeni 1969.
Kategorija:Biografije, Niigata
Kategorija:Japanski biatlonci
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Japanski olimpijci u biatlonu
Kategorija:Biatlonci na Azijskim igrama 2003.